முதல் உலகப் போருக்கும் இரண்டாம் உலகப் போருக்கும் இடையே, இவர் எழுதிய நாவல்கள் வெளியாகின. பெண்ணியவாதம் பேசிய இவரின் எழுத்துகள் பெரும் தாக்கத்தை ஏற்படுத்தியது. எழுத்துகளால் சமூகத்தில் அதிர்வலைகளை ஏற்படுத்திய வெர்ஜீனியா, வாழ்நாள் முழுவதும் மன அழுத்தத்தால் பாதிக்கப்பட்டிருந்தார். 1941 மார்ச் 28-ம் தேதி, ஒஸி ஆற்றில் குதித்து தற்கொலை செய்துகொண்டார். தன் கணவருக்கு எழுதிய கடைசி கடிதத்தில், 'நான் மீண்டும் மன அழுத்தத்தில் தவிக்கிறேன் என்பது உறுதி. மீண்டும் அந்தக் கொடூர நாள்களை என்னால் அனுபவிக்கமுடியாது என்று நினைக்கிறேன். எனக்குத் தொடர்ந்து சில குரல்கள் கேட்டுக்கொண்டிருக்கிறது. உங்களின் வாழ்க்கையை நான் இனியும் கெடுக்க விரும்பவில்லை. நாம் மற்ற தம்பதியர்களைவிடவும் மிகவும் மகிழ்ச்சியாகவே வாழ்ந்திருக்கிறோம்.” என்று குறிப்பிட்டிருந்தார்.